શહેરના નરોડા અને નારોલ વિસ્તારમાં ચીલઝડપ અને ખાડિયામાં ચોરીનો બનાવ બનતા પોલીસે ગુના દાખલ કરી તપાસ હાથ ધરી છે. આ અંગેની વિગત એવી છે કે નરોડામાં સતનામ એન્ડ પટેલ વેબ્રિજ સામેના રોડ પરથી સ્કૂટર પર પસાર થઇ રહેલ દિવ્યાબહેન નિકુંજભાઇ ખાખી નામની વ્યક્તિનાં ગળામાંથી ગઠિયા સોનાનો દોરો તોડી ફરાર થઇ ગયા હતા. જ્યારે નારોલમાં ઇસનપુર-વટવા રોડ પર આવેલી મુખીની વાડી પાસેથી પસાર થઇ રહેલ સ્મિતાબહેન દિનેશભાઇ ચૌહાણના ગળામાંથી પણ સોનાનાં દોરાની ચિલઝડપ થઇ હતી.